open-index/open-wikipedia-markdown huggingface dataset:
Πρελούδιο, Op. 28, No. 15 (Σοπέν)

Το **Πρελούδιο, Op. 28, No. 15, σε Ρεb μείζονα** είναι ένα πρελούδιο του Φρέντρεικ Σοπέν, το οποίο αποτελεί μέρος του κύκλου του των πρελουδίων Op. 28. Το κομμάτι κυκλοφόρησε κι αυτό μαζί με τα υπόλοιπα πρελούδια του Σοπέν, το 1839. Είναι, επίσης, γνωστό και ως "Raindrop" (στην αγγλική σημειογραφία, το οποίο σημαίνει σταγόνα βροχής), για τον λόγο της εκτεταμένης και ρυθμικής κρούσης της νότας Λα ύφεση, δημιουργώντας έτσι την αίσθηση ότι πρόκειται για στογόνες βροχής. 

Το εν λόγω πρελούδιο, όπως και τα περισσότερα εξάλλου, γράφτηκε κατά την παραμονή του Σοπέν, στη Μαγιόρκα, μαζί με τη Γεωργία Σάνδη, το 1838. Εκτός από τους ακροατές, που έχουν την αίσθηση της σταγόνας βροχής, συμφωνούν και οι κριτικοί με αυτήν την άποψη, λόγω κάποιων αποσπασμάτων στο *Histoire de ma vie*, της Σάνδης. Ωστόσο, δεν ενστερνίζονται όλοι αυτήν την άποψη. Το κομμάτι είναι γραμμένο σε Ρε ύφεση μείζονα, όπως προαναφέρθηκε, ωστόσο, στο ιντερλούδιο, το κομμάτι αλλάζει σε Ντο δίεση ελάσσονα.

## Παραπομπές


## Εξωτερικοί σύνδεσμοι
*Prelude No. 15 στο YouTube, από τη Μάρτα Άργκεριτς
*Prelude No. 15 στο YouTube, από τη Βαλεντίνα Ιγκόσινα

Κατηγορία:Πρελούδια του Φρεντερίκ Σοπέν
Κατηγορία:Συνθέσεις του 1839
Κατηγορία:Συνθέσεις σε Ρε ύφεση μείζονα
Ανουάρ Τουχαμί

Ο **Ανουάρ Μοχάμεντ Τουχαμί** (*Anuar Mohamed Tuhami*, γενν. 15 Ιανουαρίου 1995) είναι Μαροκινός ποδοσφαιριστής, γεννημένος στην Ισπανία, ο οποίος αγωνίζεται ως κεντρικός μέσος για τον Παναθηναϊκό, με δανεισμό από τη Ρεάλ Βαγιαδολίδ. 

## Σταδιοδρομία σε συλλόγους

### Ρεάλ Βαγιαδολίδ
Γεννημένος στη Θέουτα, ο Ανουάρ εκπαιδεύτηκε στις ακαδημίες νέων της Ρεάλ Βαγιαδολίδ και έκανε το ντεμπούτο του με την Ρεάλ Βαγιαδολίδ Β τη σεζόν 2012-13 στην Τερθέρα Ντιβισιόν, σε ηλικία 17 ετών. 

Ο Ανουάρ έκανε το ντεμπούτο του με την πρώτη ομάδα στις 15 Οκτωβρίου 2014, αντικαθιστώντας τον Άλβαρο Ρούμπιο στο 77ο λεπτό μίας νίκης με 2-0 επί της Χιρόνα για το Κύπελλο Ισπανίας 2014-15. Έκανε το ντεμπούτο του στη Σεγούντα Ντιβισιόν την 1η Μαΐου 2016, μπαίνοντας ως αλλαγή στην ισοπαλία με 1-1 εναντίον της Λούγο. 

Στις 12 Νοεμβρίου 2017, αφού είχες γίνει βασικός υπό το νέο προπονητή Λουίς Θέσαρ Σαμπέδρο, ο Ανουάρ ανανέωσε το συμβόλαιο του μέχρι το 2020. Σημείωσε το πρώτο του γκολ στις 19 Δεκεμβρίου, στη νίκη με 3-2 επί της Ρεάλ Σαραγόσα. 

Ο Ανουάρ συνέβαλε με ένα γκολ σε 29 συμμετοχές (συμπεριλαμβανομένων των πλέι-οφ), καθώς η ομάδα του κέρδισε την άνοδο στην Πριμέρα Ντιβισιόν. Έκανε το ντεμπούτο του στην κορυφαία κατηγορία του ισπανικού ποδοσφαίρου στις 17 Αυγούστου 2018, ξεκινώντας βασικός στην εκτός έδρας ισοπαλία με 0-0 εναντίον της Χιρόνα.

#### Παναθηναϊκός (δανεισμός)
Στις 13 Ιανουαρίου 2020, ο Παναθηναϊκός ανακοίνωσε τον δανεισμό του Ανουάρ για 6 μήνες. 

## Διεθνής σταδιοδρομία
Γεννημένος στην Ισπανία, ο Ανουάρ έχει καταγωγή από το Μαρόκο. Εκπροσώπησε την Εθνική Μαρόκου σε μία φιλική ισοπαλία με 1-1 εναντίον της Μπουρκίνα Φάσο στις 6 Σεπτεμβρίου 2019. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com
* 

Κατηγορία:Μαροκινοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ρεάλ Βαγιαδολίδ Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Μαροκινοί ποδοσφαιριστές στο εξωτερικό
Έντσο Μπιάτζι

Ο **Έντσο Μπιάτζι** (ιταλικά: (Enzo Biagi, 9 Αυγούστου 1920 - 6 Νοεμβρίου 2007), ήταν Ιταλός δημοσιογράφος και συγγραφέας.

## Πρώτα χρόνια και καριέρα
Ο Έντσο Μπιάτζι γεννήθηκε στο Λιτσάνο του Μπελβεντέρε και άρχισε την καριέρα του ως δημοσιογράφος στη Μπολόνια. Το 1952 εργάστηκε ως σεναριογράφος της ιστορικής ταινίας Red Shirts. Το 1953 έγινε αρχισυντάκτης του περιοδικού Epoca.
 
Ο Μπιάτζι που εργάστηκε στην δημοσιογραφία για έξι δεκαετίες και υπήρξε συγγραφέας ογδόντα βιβλίων, κέρδισε πολλά βραβεία, μεταξύ των οποίων το Βραβείο Αγίου Βικέντιου το 1979 και το Βραβείο Διεθνούς Δημοσιογραφίας το 1985.

Το 1987, κέρδισε το Premio Bancarella για το βιβλίο του "Il boss è solo", για το οποίο συνεργάστηκε με τον πρώην μαφιόζο της Σικελικής μαφίας Τομάσο Μπουσκέτα, ο οποίος είχε μετατραπεί σε πεντίτο (πληροφοριόδοτη).

## Τηλεοπτική καριέρα
Ο Έντσο Μπιάτζι εργάστηκε στο Rai 1 μέχρι το 2001.
Στις 9 Μαΐου 2001, μόλις δύο ημέρες πριν από τις γενικές εκλογές στην Ιταλία, κατά τη διάρκεια της ημερήσιας τηλεοπτικής εκπομπής Il Fatto, η οποία μεταδόθηκε στο Rai 1, ο Μπιάτζι πήρε συνέντευξη από τον δημοφιλή ηθοποιό Ρομπέρτο Μπενίνι, ενώ ο  Μπερλουσκόνι είχε δείξει την προτίμησή του στον άλλο υποψήφιο, τον Φρανσέσκο Ρουτέλι προερχόμενος από τον συνασπισμό της ελιάς.

Λίγους μήνες αργότερα ο Μπιάτζι εξαφανίστηκε από τις τηλεοπτικές οθόνες μετά τις δηλώσεις του Μπερλουσκόνι από την Σόφια, όπου ο τότε πρωθυπουργός κατηγόρησε τον δημοφιλή δημοσιογράφο μαζί με τον συνάδελφό του Μικέλε Σαντόρο και τον σκηνοθέτη Ντανιέλε Λουτάτσι ότι έκαναν εγκληματική χρήση της δημόσιας ραδιοτηλεόρασης.

Οι υπερασπιστές του Μπιάτζι υποστηρίξαν ότι μια δημόσια τηλεόραση θα πρέπει να παρέχει πλουραλισμό και ότι σε μια χώρα στην οποία η κυβέρνηση εμποδίζει την εμφάνιση αντιτιθέμενων ιδεών στη τηλεόραση είναι ένα καθεστώς. Το ζήτημα των κινήτρων του Μπερλουσκόνι για την είσοδο στην πολιτική προέκυψε σε μια συνέντευξη που έδωσε με τους Μπιάτζι και Μοντανέλι, όπου είχε δηλώσει: "Αν δεν μπω στην πολιτική, θα πάω στη φυλακή και θα κηρύξω πτώχευση".

Στις 22 Απριλίου 2007, ο 86χρονος Έντσο Μπιάτζι επέστρεψε στην τηλεόραση με την εκπομπή "Rotocalco Televisivo, που μεταδίδεται από το Rai 3. Κατά την έναρξη της πρεμιέρας της εκπομπής του, ο Μπιάτζι δήλωσε: Καλησπέρα, λυπάμαι αν είμαι λίγο συναισθηματικός, ίσως είναι ορατό. Υπήρξε ένα τεχνικό πρόβλημα και το διάλειμμα διήρκεσε πέντε χρόνια.
Μέχρι λίγο πριν από το θάνατό του ήταν επίσης αρθρογράφος της καθημερινής ιταλικής εφημερίδας Corriere della Sera, με την οποία συνεργάζοταν από την δεκαετία του 1970.

## Παραπομπές


 
Κατηγορία:Ιταλοί δημοσιογράφοι
Κατηγορία:Ιταλοί συγγραφείς
Ντόμινικ Νάγκι

Ο **Ντόμινικ Νάγκι** (*Dominik Nagy*, γεννήθηκε 8 Μαΐου 1995) είναι Ούγγρος ποδοσφαιριστής, ο οποίος αγωνίζεται ως πλάγιος μέσος για τη Χόνβεντ Βουδαπέστης.

## Σταδιοδρομία σε συλλόγους
Ο Νάγκι ξεκίνησε την επαγγελματική του σταδιοδρομία με την Πέτσι. Επίσης, αγωνίστηκε ως δανεικός στην Κοζάρμισλενι στο 2ο μισό της σεζόν 2012-13. 

### Φερεντσβάρος
Στις 2 Απριλίου 2016, ο Νάγκι κατέκτησε το Πρωτάθλημα Ουγγαρίας με τη Φερεντσβάρος. 

### Λέγκια Βαρσοβίας
Στις 22 Απριλίου 2017, ο Νάγκι σημείωσε το πρώτο του γκολ στην Εκστρακλάσα 2016-17 εναντίον της ΚΣ Κρακοβίας στο 18ο λεπτό του αγώνα, στο Στάδιο Στρατάρχη Γιούζεφ Πιουσούτσκι στην Κρακοβία της Πολωνίας.

#### Παναθηναϊκός (δανεισμός)
Στις 14 Ιανουαρίου 2020, ο Παναθηναϊκός ανακοίνωσε τον δανεισμό του Νάγκι μέχρι το τέλος της σεζόν 2019-20.

### Χόνβεντ Βουδαπέστης
Στις 19 Ιανουαρίου 2021, εντάχθηκε στην ουγγρική Χόνβεντ Βουδαπέστης.

## Εθνική ομάδα
Ο Νάγκι συμμετείχε με την Εθνική Ουγγαρίας U19 στο Ευρωπαϊκό Πρωτάθλημα U19 του 2014 και με την Εθνική Ουγγαρίας U20 στο Παγκόσμιο Κύπελλο U20 του 2015.

Το Νοέμβριο του 2016, ο Νάγκι έλαβε την πρώτη του κλήση στην Εθνική Ουγγαρίας ανδρών για τους αγώνες εναντίον της Ανδόρας και της Σουηδίας, όπου έκανε το ντεμπούτο του εναντίον της δεύτερης στις 15 Νοεμβρίου 2016. 

## Παραπομπές


## Εξωτερικοί σύνδεσμοι
* Προφίλ στο HLSZ  (στα ουγγρικά)
*   
* Προφίλ στο Transfermarkt.com

Κατηγορία:Ούγγροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουγγαρίας Κ17
Κατηγορία:Ποδοσφαιριστές Εθνικής Ουγγαρίας Κ19
Κατηγορία:Ποδοσφαιριστές Εθνικής Ουγγαρίας Κ20
Κατηγορία:Ποδοσφαιριστές Εθνικής Ουγγαρίας Κ21
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Πέτσι Μέτσεκ ΦΚ
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ούγγροι ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Χόνβεντ Βουδαπέστης
Άγνωστος Κόσμος (ταινία 2005)

***Ο άγνωστος κόσμος*** είναι αγγλοαμερικανική ιστορική δραματική ταινία του 2005, που γράφτηκε και γυρίστηκε από τον Τέρενς Μάλικ. Η ταινία απεικονίζει την ίδρυση του πρώτου αγγλικού οικισμού στην Αμερική, το Τζέιμσταουν στην Βιρτζίνια και είναι εμπνευσμένη από τα ιστορικά στοιχεία του καπετάνιου Τζον Σμιθ, την φυλή Ποουχατάν και τον άγγλο Τζον Ρολφ, που ήταν ένας από τους πρώτους αποίκους της Βόρειας Αμερικής. Πρωταγωνιστούν οι Κόλιν Φάρελ (Τζον Σμιθ), Κ'οριάνκα Κίλτσερ (Ποκαχόντας), Κρίστιαν Μπέιλ (Τζον Ρολφ) και Κρίστοφερ Πλάμερ (Κρίστοφερ Νιούπορτ). Είναι η τέταρτη ταινία μεγάλου μήκους που έγραψε και σκηνοθέτησε ο Μάλικ.

Στην αρχή η ταινία έλαβε ελάχιστες θετικές κριτικές, ενώ αργότερα αρκετοί κριτικοί την κατέταξαν ως μια από τις καλύτερες κινηματογραφικές ταινίες της δεκαετίας.

## Πλοκή
To 1607 η Ποκαχόντας, κόρη του αρχηγού της φυλής των Ποουχατάν, μαζί με άλλα μέλη της φυλής της παρακολουθούν την άφιξη τριών πλοίων που ήταν απεσταλμένα από την Αγγλία για να ιδρύσουν οικισμό στον «Νέο Κόσμο». Σε ένα από τα πλοία βρίσκεται ο καπετάνιος Τζον Σμιθ ο οποίος πιάνεται αιχμάλωτος από τους ιθαγενείς οι οποίοι τον οδηγούν στον  αρχηγό τους. Ύστερα από ανάκριση, ο αρχηγός διέταξε να τον εκτελέσουν αλλά μετά την παρέμβαση της Ποκαχόντας αποφάσισε να του χαρίσει τη ζωή.

Ζώντας ανάμεσα στους Ποουχατάν, ο Σμιθ κερδίζει την φιλία και τον σεβασμό της φυλής, ενώ παράλληλα ερωτεύεται και την Ποκαχόντας.Ο αρχηγός αφήνει ελεύθερο τον Σμιθ με την προϋπόθεση ότι οι Άγγλοι θα φύγουν από τον νέο κόσμο την άνοιξη που θα ακολουθούσε. Με την άφιξη της άνοιξης η φυλή αντιλαμβάνεται πώς οι Άγγλοι δεν σκόπευαν να εγκαταλείψουν τον οικισμό και εξοργισμένος ο αρχηγός της φυλής εξορίζει την Ποκαχόντας. Η Ποκαχόντας πιάνεται αιχμάλωτη από τους Άγγλους και μεταφέρεται στο Τζέιμσταουν. Ο Σμιθ δέχεται μια πρόταση από τον βασιλιά και φεύγει για την Αγγλία εγκαταλείποντας την Ποκαχόντας η οποία νομίζει ότι ο αγαπημένος της είναι νεκρός.

Η Ποκαχόντας βρίσκει παρηγοριά στον Τζον Ρολφ με τον οποίο παντρεύεται και αποκτά έναν γιο ενώ παράλληλα εγκαταλείπουν την Αμερική και μετακινούνται στην Αγγλία. Αργότερα μαθαίνει πως ο Σμιθ είναι ζωντανός και απορρίπτει τον Ρόλφ.

Σε μια συνάντηση τους, ο Σμιθ παραδέχεται στην Ποκαχόντας πως έκανε λάθος που επέλεξε την καριέρα του αντί για εκείνη. Ωστόσο αποφασίζουν να χωρίσουν τους δρόμους τους οριστικά και η Ποκαχόντας επιστρέφει στον Ρόλφ και οι δύο τους αποφασίζουν να επιστρέψουν μαζί με τον γιό τους στην Βιρτζίνια. Λίγο πριν την επιστροφή τους ωστόσο η Ποκαχόντας αρρωσταίνει με πνευμονία και πεθαίνει.

## Παραπομπές

## Εξωτερικοί σύνδεσμοι
*

Κατηγορία:Ταινίες του 2005
Κατηγορία:Ιστορικές ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές βιογραφικές ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Βρετανικές δραματικές ταινίες
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1964

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 1964** ήταν η 8η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Σπήλιος Γιαννακόπουλος του Παναθηναϊκού Α.Ο. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


## Εξωτερικοί σύνδεσμοι
* Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1964
Σαμίρα Ιμπραήμ

Η **Σαμίρα Ιμπραήμ** (Αραβικά: سميرة إبراهيم, Δ.Φ.Α.: [sæˈmiːɾæ (ʔe)bɾɑˈhiːm]), γεννημένη γύρω στα 1987, είναι Αιγύπτια ακτιβίστρια που έγινε γνωστή κατά τη διάρκεια της Αιγυπτιακής επανάστασης. 

## Καθιστή διαμαρτυρία Ταχρίρ και συνέπειες
Στις 9 Μαρτίου του 2011 έλαβε μέρος σε καθιστική διαμαρτυρία στην Πλατεία Ταχρίρ (Tahrir) στο Κάιρο. Ο στρατός διέλυσε με τη βία τους συμμετέχοντες και η Σαμίρα μαζί με άλλες γυναίκες ξυλοκοπήθηκαν, δέχτηκαν ηλεκτρικόσοκ, τις έγδυσαν και βιντεοσκοπήθηκαν από στρατιώτες. Επίσης υποβλήθηκαν σε εξετάσεις παρθενίας. Οι εξετάσεις θεωρητικά διεξήχθησαν για να προστατευτούν οι στρατιώτες από κατηγορίες για βιασμούς. 

Μετά την επιτυχία να φέρει την υπόθεση στο δικαστήριο, στις 11 Δεκεμβρίου 2011 εκδόθηκε δικαστική εντολή που διέταξε να παύσουν οι εξετάσεις παρθενίας. Ωστόσο τον Μάρτιο του 2012 στρατιωτικό δικαστήριο απάλλαξε τον Δρ. Αντέλ Ελ Μογκ από κυρώσεις που του είχαν επιβληθεί και τον συνέδεαν με την εξέταση παρθενίας της Ιμπραήμ.

Η Ιμπραήμ υποσχέθηκε να πάει την υπόθεσή της στα διεθνή δικαστήρια.

## 2013 Ισχυρισμοί στο Twitter
Νωρίτερα του Μαρτίου 2013, η Ιμπραήμ δέχθηκε κριτική αφότου κατηγορήθηκε από τον Σάμιουελ Τάντρος, ο οποίος έγραψε στην “The Weekly Standard”, ότι δημοσίευσε αντισημιτικές και αντιαμερικανικές δηλώσεις στον προσωπικό της λογαριασμό στο twitter. Αυτές οι δηλώσεις περιλάμβαναν αποφθέγματα του Αδόλφου Χίτλερ και έγραφαν: «Έχω ανακαλύψει με το πέρασμα των ημερών ότι καμιά δράση αντίθετη με την ηθική, κανένα έγκλημα ενάντια στην κοινωνία, λαμβάνει χώρα, εκτός από την περίπτωση των Εβραίων. Χίτλερ». Σε αντίδραση σε μια βομβιστική επίθεση ενός λεωφορείου Ισραηλιτών στη Βουλγαρία, έγραψε: «Σήμερα είναι μια πολλή γλυκιά ημέρα με πολύ γλυκά νέα.» Το 2012, στην επέτειο της τρομοκρατικής επίθεσης της 11<sup>ης</sup> Σεπτεμβρίου 2001, έγραψε στο twitter: «Σήμερα είναι η επέτειος του 9/11. Είθε κάθε χρόνος να έρχεται με την Αμερική να καίγεται».

Το Αμερικανικό Υπουργείο Εξωτερικών ακολούθως ανακοίνωσε ότι δεν θα δώσει το Διεθνές Βραβείο Θάρρους Γυναικών στην Ιμπραήμ μετά από αυτά τα σχόλια.

Στην αρχή, η Ιμπραήμ ισχυρίστηκε ότι ο προσωπικός της λογαριασμός στο twitter «πρόσφατα εκλάπη» και ότι «κανένα σχόλιο ρατσισμού και μίσους είναι δικό της». Ωστόσο έπειτα δήλωσε: «Αρνούμαι να απολογηθώ στο Σιωνιστικό λόμπι στην Αμερική ανεξαρτήτως των προηγούμενων αντι-Σιωνιστικών δηλώσεων, βρισκόμενη κάτω από την πίεση της Αμερικανικής κυβέρνησης και επομένως απέσυραν το βραβείο». Το Αμερικανικό Υπουργείο Εξωτερικών έπειτα δήλωσε ότι η Ιμπραήμ από τότε έφυγε από τις Ηνωμένες Πολιτείες για να επιστρέψει στην Αίγυπτο.

Στις 8 Μαρτίου 2013 μια εκπρόσωπος του Αμερικανικού Υπουργείου Εξωτερικών δήλωσε ότι «κατόπιν περαιτέρω αναθεώρησης, το υπουργείο αποφάσισε να μην την παρουσιάσει με το βραβείο», καθώς Αμερικανοί λειτουργοί «δεν θεώρησαν κάποιες από τις δημόσιες δηλώσεις της κατάλληλες. Δεν συμφωνούσαν με τις αξίες μας», προσθέτοντας ότι «υπήρχαν προφανώς κάποια προβλήματα στη διαδικασία αναθεώρησης και θα κάνουμε εγκληματολογική έρευνα στο πώς αυτό συνέβη».

## Παραπομπές


Κατηγορία:Αιγύπτιοι φεμινιστές
Κατηγορία:Αιγύπτιοι ακτιβιστές
Πρωτάθλημα καλαθοσφαίρισης Α2 εθνικής κατηγορίας ανδρών 2019-2020

Το **Πρωτάθλημα Α2 Εθνικής Κατηγορίας Ανδρών της περιόδου 2019-20** αποτέλεσε την 34η σεζόν διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή επαγγελματικών σωματείων (όχι απαραιτήτως Καλαθοσφαιρικών Ανώνυμων Εταιριών). Είναι η πέμπτη σεζόν με τη συμμετοχή 16 ομάδων. Η σεζόν διεκόπη και δεν υπήρξαν διαδικασίες Play-Offs και Play-Outs, λόγω της πανδημίας του κορονοϊού. Δεν υπήρξαν υποβιβασμοί στην Β Εθνική. Στην Α1 Εθνική ανέβηκαν οι ομάδες που ήταν στις δυο πρώτες θέσεις, όταν διακόπηκε το πρωτάθλημα (Χαρίλαος Τρικούπης και Διαγόρας Δρυοπιδέων).

## Ομάδες

## Κανονική περίοδος (Τελική κατάταξη)

Πηγή: Basket.gr

 Ο Διαγόρας Δρυοπιδέων απέρριψε την άνοδο στην Basket League.

 Τη σεζόν 2019–20, ο Ολυμπιακός είχε το 2ο καλύτερο ρεκόρ στην κανονική περίοδο της Α2 Εθνικής, με 17–4, αλλά του αφαιρέθηκαν συνολικά 6 βαθμοί (3 νίκες) από την Ελληνική Ομοσπονδία Καλαθοσφαίρισης. Αυτό έγινε εξαιτίας της τιμωρίας του Ολυμπιακού από την προηγούμενη περίοδο για την μη εμφάνισή του σε αρκετούς αγώνες της Basket League και του Κυπέλλου Ελλάδας, κατά της διάρκεια της σεζόν 2018–19. Ως αποτέλεσμα, ο Ολυμπιακός τοποθετήθηκε στην 6η θέση στη βαθμολογία της Α2 Εθνικής 2019–20.

## Πλέι οφ προβιβασμού
**Ακυρώθηκαν λόγω της [[Πανδημία του κορονοϊού στην Ευρώπη το 2020|πανδημίας COVID-19]]*

## Πλέι οφ υποβιβασμού
**Ακυρώθηκαν λόγω της [[Πανδημία του κορονοϊού στην Ευρώπη το 2020|πανδημίας COVID-19]]*

## Δείτε επίσης

* Πρωτάθλημα Α1 Εθνικής Ελλάδας 2019-20 

## Παραπομπές


## Εξωτερικοί σύνδεσμοι

* Α2 Εθνική Ελλάδας 
* Ελληνική Ομοσπονδία Καλαθοσφαίρισης

Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρών 2019 2020
Πρωταθλημα Ελλαδος Α2 Ανδρών 2019 2020
Αρχαία Δικαία

Τα ερείπια της εντοπίζονται πλησίον του παραλιακού χωριού του Φαναρίου στον νομό Ροδόπης, κοντά στης ακτές της Βιστωνίδας λίμνης. Τα νομισματικά ευρήματα μαρτυρούν την ύπαρξη της πόλης από τον 6ο αιώνα π.Χ. 

Ο Στέφανος Βυζάντιος αναφέρει ότι την πόλη την ίδρυσε ο υιός του Ποσειδώνα, ο Δίκαιος. Πιθανώς οι πρώτοι ιδρυτές της πόλης να ήταν από τη Σάμο, κάτι που εξάγεται από το γεγονός της ομοιότητας των παραστάσεων πάνω στα νομίσματα. Ο Ηρόδοτος αναφέρει τη Δίκαια στη περιγραφή που δίνει για την πορεία του στρατού του Ξέρξη το 480 π.Χ. Στους φορολογικούς καταλόγους της "Δηλιακής" συμμαχίας εμφανίζεται ως "Δίκαια παρ' αβδηρα". Στη ρωμαϊκή περίοδο αναφορές για τη Δίκαια βρίσκουμε στον Ψευδοσκύλακα, τον Στράβωνα και τον Πλίνιο. Η πόλη μνημονεύεται ως "Δίκαιοπολις" μέχρι τον 6ο αιώνα μ.Χ.

## Παραπομπές


Κατηγορία:Πόλεις της αρχαίας Θράκης
Κατηγορία:Αρχαιολογικοί τόποι στη Ροδόπη
Πάτι Ντίας

Η **Πάτι Ντίας** (*Mara Patricia Díaz Sánchez*, 17 Μαρτίου 1974 -) είναι Μεξικανή ηθοποιός και μοντέλο. 

Γεννήθηκε το 1974 στο Σαν Λουίς Ρίο Κολοράδο της πολιτείας Σονόρα. Σε νεαρή ηλικία ξεκίνησε να εργάζεται σαν μοντέλο και το 1995 έκανε το ντεμπούτο της στην τηλενουβέλα *La Dueña*.

Υπήρξε παντρεμένη με τον επιχειρηματία Γκιγιέρμο Πένια και μαζί απέκτησαν ένα γιο, τον Γκιγιέρμο Πένια Ντίας.

## Φιλμογραφία
**La Dueña* - 1995, ως Μπλανκίτα Λόπεζ
**Luz Clarita* - 1996/97, ως Νατάλια
**Mujer, casos de la vida real* - 1996/03, ως (σειρά, γκεστ εμφάνιση)
**[[Παουλίνα|La usurpadora]]* - 1998, ως Λαλίτα Πέρες
**Gotita de amor* - 1998, ως Λορένα
**[[Ροζαλίντα|Rosalinda]]* - 1999, ως Κλάρα "Κλαρίτα" Μαρτίνες
**Ramona* - 2000, ως Κάρμεν
**Carita de Ángel* - 2000/01, ως Αδελφή Κλεμεντίνα
**Salomé* - 2001/02, ως Μάρτα
**[[Ρούμπι|Rubí]]* - 2004, ως Κριστίνα Πέρες Οτσόα χηρ. ντε Μαρτίνες/ντε Ριβέρα
**Barrera de Amor* - 2005/06, ως Νούρια ντε Ρομέρο
**[[La Fea más Bella]]* - 2006/07, ως Γραμματέας (γκεστ εμφάνιση)
**Mundo de Fieras* - 2006/07, ως Μπελέν
**S.O.S.: Sexo y otros secretos* - 2007, ως Μάρσια (σειρά, γκεστ εμφάνιση)
**[[Στο όνομα της αγάπης|En nombre del amor]]* - 2008/09, ως Νατάλια Ουγάρτε ντε Ιπαραγκίρρε
**Los Exitosos Pérez* - 2009/10, ως Αμάντα Ολιβέρα
**[[Άνα Πάολα|La que no podía amar]]* - 2011/12, ως Μακάρια ντε Ερνάντες
**[[Μια όμορφη αγάπη|Qué bonito amor]]* - 2012/13, ως Μίρνα Ρεινόσο
**Los fabulosos 7* - 2013, ως Κλάουδια (ταινία)
**Prax: un niño especial* - 2014, ως Σίλβια (ταινία)
**Como dice el dicho* - 2014/15, ως Ελένα/Μίρνα (σειρά, γκεστ εμφάνιση)
**[[Δεν σε συγχωρώ|Lo imperdonable]]* - 2015, ως Ρειμούντα Άλβαρες ντε Αρόγιο
**Por siempre Joan Sebastian* - 2016, ως Οφέλια ντε Φιγκερόα (Μίνι-σειρά)
**[[Η Κατάρα μου|Mi adorable maldición]]* - 2017, ως Μπριχίδα Σάντσεζ Ροδρίγκες χηρ. ντε Τζόνσον ντε Αλμάδα
**Por amar sin ley* - 2018, ως Σάρα Ερνάντες (γκεστ εμφάνιση) 
**[[Ξαφνικά μπαμπάς|Soltero con hijas]]* - 2019, ως Λεόνα Λεντέχα

## Εξωτερικοί σύνδεσμοι

* 
* 
* 
* Paty Diaz em Alma Latina

## Παραπομπές


Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές μοντέλα
Ασφυξία

Ως **ασφυξία** χαρακτηρίζεται γενικά κατάσταση στην οποία ο άνθρωπος δεν μπορεί να αναπνεύσει, η οποία ορισμένες φορές οδηγεί ακόμη και στον θάνατο. Σχετίζεται με την έλλειψη οξυγόνου και την υπερκαπνία.

## Λειτουργική σχέση
Η ασφυξία μπορεί να οφείλεται σε καρδιαγγειακή ανεπάρκεια, παράλυση του αναπνευστικού συστήματος ή από παρεμποδισμένο αεραγωγό. Η έλλειψη διεργασιών ανταλλαγής αερίων οδηγεί σε πτώση των επιπέδων οξυγόνου πάνω στο αίμα (η οποία ονομάζεται υποξαιμία) και έτσι σε μείωση της μερικής πίεσης του οξυγόνου στο αρτηριακό αίμα και τον ιστό (υποξία). Επιπλέον, διοχετεύεται περισσότερο διοξείδιο του άνθρακα στους ιστούς και το αίμα (υπερκαπνία), το οποίο ονομάζεται αναισθησία με διοξείδιο του άνθρακα και οδηγεί σε εξασθένιση της συνείδησης και κώμα εάν η κατάσταση δεν εξομαλυνθεί έγκαιρα.

## Ασφυξία σε έμβρυα και γεννήσεις
*Η εμβρυϊκή* ή *ενδομήτρια ασφυξία* οφείλεται σε ανεπαρκή παροχής οξυγόνου μέσω της ομφαλικής φλέβας προς το έμβρυο, για παράδειγμα στην περίπτωση ανεπάρκειας του πλακούντα ή της πρόπτωσης του ομφάλιου λώρου.

Ασφυξία μπορεί να προκύψει και σε νεογέννητα. Ανάλογα με τη διάρκεια και την ένταση της διακρίνεται στους τύπους *Asphyxia livida* και *Asphyxia pallida*. Η μεταγεννητική *ασφυξία* είναι επεισόδιο επιληπτικής κρίσης στο νεογέννητο, το οποίο συμβαίνει ειδικά σε βρέφη που έχουν γεννηθεί πρόωρα και έχουν ανεπαρκή ωρίμανση των πνευμόνων .

## Τραυματική ασφυξία
*Η τραυματική ασφυξία,* γνωστή και ως *σύνδρομο Πέρτες* είναι τύπος τραυματισμού με υψηλό ποσοστό θνησιμότητας, ο οποίος προκαλείται από μια ξαφνική, σοβαρή συμπίεση του θώρακα - για παράδειγμα λόγω διαρροής. Η πίεση ωθεί το αίμα από το στήθος στο κεφάλι και το λαιμό. Αυτή η ασφυξία έχει επιπτώσεις όπως: ζημιά στα μάτια, οπτικές διαταραχές που φτάνουν μέχρι και τη τύφλωση, εγκεφαλική αιμορραγία ή εγκεφαλικό οίδημα . Ο αντίκτυπος του συνδρόμου Πέρτες μπορεί να οδηγήσει σε παρόμοια προβλήματα στο μέλλον.

Η ασφυξία μπορεί να θεωρηθεί ως κατάσταση έκτακτης ανάγκης, κάτι που απαιτεί την άμεση προσπάθεια ανάνηψης του ασθενούς.

## Βιβλιογραφία (γερμανόφωνη)

* Roche Lexikon Medizin, 5. Auflage; Elsevier GmbH, Urban & Fischer Verlag; München/Jena 2003; ISBN 3-437-15072-3
* Susanne Stiller: *Entstehung und Wandel der Diagnose „Geburtsasphyxie“,* Universität, Freiburg im Breisgau 2016, DNB 1119717302 (Online-Dissertation Albert-Ludwigs-Universität Freiburg 2016, 216 Seiten, Akademische Betreuer: Heinrich Prömpeler, Korreferent: Hans Fuchs, Volltext online PDF, kostenfrei, 216 Seiten, 2,07 MB).

Κατηγορία:Ιατροδικαστική
Κατηγορία:Παθολογία
Κατηγορία:Αναπνοή
Τεχνητή Λίμνη Βυζακιάς

Η **Τεχνητή λίμνη Βυζακιάς** είναι τεχνητή λίμνη στην Επαρχία Λευκωσίας στην Κύπρο.

## Ιστορικό και πληροφορίες
Η Τεχνητή Λίμνη Βυζακιάς βρίσκεται εντός των διοικητικών ορίων της κοινότητας Βυζακιάς. Για τη δημιουργία της τεχνητής λίμνης κατασκευάστηκε χωμάτινο φράγμα. Η κατασκευή του φράγματος ολοκληρώθηκε το 1994.

Η νερό στην Τεχνητή Λίμνη Βυζακιάς δεν προέρχεται από κάποιον ποταμό. Η τεχνητή λίμνη γεμίζει με εκτροπή νερού. Το νερό που αποθηκεύεται στην Τεχνητή Λίμνη Βυζακιάς χρησιμοποιείται για ύδρευση και άρδευση.

Η Τεχνητή Λίμνη Βυζακιάς υπερχείλισε δύο φορές από την ημέρα κατασκευής της έως σήμερα:

* 18 Μαρτίου 2010

* 17 Φεβρουαρίου 2019

Η Τεχνητή Λίμνη Βυζακιάς εμπλουτίζεται με διάφορα είδη ψαριών: κυπρίνος, κουνουπιέρης, κοκκινοφτέρα, λαβράκι και ηλιόψαρο.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές

## Πηγές

*
*
*

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Βυζακιά
Κατηγορία:Τεχνητές λίμνες της Κύπρου
Καλιανοί Κορινθίας

Οι **Καλιανοί Κορινθίας** (εναλλακτικοί τύποι **Καλλιάνοι** ή **Καλιάνι**) είναι τοπική κοινότητα της δημοτικής ενότητας Στυμφαλίας που εντάσσεται στο δήμο Σικυωνίων. Βρίσκεται σε απόσταση περίπου 35 χιλιομέτρων νότια του Κιάτου στους πρόποδες της Κυλλήνης (ή Ζήρειας) και σε μικρή απόσταση από τη λίμνη της Στυμφαλίας. Βρίσκεται σε υψόμετρο 741 μέτρων. Στην απογραφή του 2011 είχε πληθυσμό 174 κατοίκων.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Μανουήλ Κομνηνός Ραούλ Ασάνης

Ο **Μανουήλ Κομνηνός Ραούλ Ασάνης**, από την Οικογένεια Ασάνη, ήταν βυζαντινός στρατηγός του 14ου αιώνα.

Ο Μανουήλ ήταν γιος του Ανδρόνικου Ασάν και αδελφός των Ιωάννη, Ελένης, και Ελένης. Ήταν εγγονός του Βούλγαρου του τσάρου Μίτσο Ασέν και της Ειρήνης Παλαιολογίνας, κόρη του βυζαντινού αυτοκράτορα Μιχαήλ Η΄ Παλαιολόγου. Το 1342 διορίσθηκε από τον Ιωάννη Καντακουζηνό στρατηγός όλων των στρατευμάτων στο Διδυμότειχο. Τα στρατεύματα στο Διδυμότειχο ήταν 1000 ιππείς και 8.000 τοξότες.

Το 1332 πήρε μέρος στην μάχη του Ρουσόκαστρου κατά των Βουλγάρων και Ταρτάρων, κατά τον δεύτερο εμφύλιο φυλακίστηκε  αλλά τον απελευθέρωσε ο Ιωάννης Καντακουζηνός. Έπειτα διορίσθηκε *άρχων* της Βιζύης όπου είχε κτήματα η γυναίκα του, κόρη του Θεόδωρου Συναδηνού, η Άννα. Αργότερα πήρε από τον Καντακουζηνό τον τίτλο του σεβαστοκράτορα και του Δεσπότη. Στον Βενετογενουάτικο πόλεμο το 1351 πήρε μέρος ως στρατηγός. 

## Παραπομπές


Μανουηλ
Κατηγορία:Βυζαντινοί του 14ου αιώνα
Κατηγορία:Βυζαντινοί στρατηγοί
Κατηγορία:Δεσπότες (τίτλος ευγενείας)
Κατηγορία:Σεβαστοκράτορες
Κατηγορία:Βυζαντινοί άρχοντες
Παναγία Φθιώτιδας

Η **Παναγιά** ή **Παναγία** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά
Η Παναγία βρίσκεται στο οροπέδιο της λίμνης Ξυνιάδος 44 χιλιόμετρα βορειοδυτικά από τη Λαμία και 15 χιλιόμετρα νοτιοδυτικά από τον Δομοκό. Διοικητικά, σύμφωνα με το σχέδιο Καλλικράτης, αποτελεί κοινότητα η οποία υπάγεται στον Δήμο Δομοκού. Είναι κτισμένη στους πρόποδες του Ξεροβουνίου (στην βόρεια πλευρά της Όθρης) στις όχθες παλιάς λίμνης Ξυνιάδος με μέσο υψόμετρο 533 μέτρα.

Γραπτές μαρτυρίες κάνουν λόγω για ύπαρξη του χωριού το 1805. Η αναφορά δωρητών στην Ιερά Μονή της Ρεντίνας στις μετά το 1640 στις μεταγενέστερες εγγραφές και στα φ.16α-17α  από την «Παναγία του Δομοκού» οδηγούν στο συμπέρασμα να δημιουργήθηκε ο οικισμός μετά την ημερομηνία αυτή και πάντως πριν τον 19ο αιώνα.

Στην Παναγιά βρίσκεται και η θαυματουργή εικόνα της Παναγίας της Λιμνιώτισσας από την οποία πήρε το όνομα του το χωριό, και γιορτάζει στις 23 Αυγούστου. Στις 17 Μαΐου 1981 λειτούργησε το μεγαλύτερο εργοστάσιο βιομηχανικής Ντομάτας (ΑΒΕΚ ΝΟΜΙΚΟΣ) στο χωριό και έτσι δόθηκε η δυνατότητα σε όλους τους αγρότες της περιοχής να ασχοληθούν με τη νέα δυναμική καλλιέργεια.

## Διοικητικά
Ως οικισμός αναφέρεται επίσημα, μετά την ενσωμάτωση της Θεσσαλίας, γραμμένη ως *Παναγία* το 1883 στο ΦΕΚ 126Α - 02/04/1883 να προσαρτάται στον τότε δήμο Ξυνιάδος. Το 1965 με το ΦΕΚ 243Α - 30/12/1965 αποσπάσθηκε από την κοινότητα Ομβριακής και ορίσθηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την κοινότητα Παναγίας της δημοτικής ενότητας Ξυνιάδος που υπάγεται στο δήμο Δομοκού και σύμφωνα με την απογραφή 2011 απογράφησαν 158 κάτοικοι.

*<u>Δείτε</u>*: Κοινότητα Παναγίας
## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Υψηλό Καστοριάς

*Για συνώνυμους οικισμούς στην Ελλάδα δείτε το λήμμα: [[Υψηλό (αποσαφήνιση)]]*

Η **Υψηλό** είναι ορεινό χωριό στην Περιφερειακή Ενότητα Καστοριάς με υψόμετρο 841 μέτρα. Βρίσκεται στο κέντρο του νομού σε απόσταση 17,5 χλμ. ΝΔ. από την Καστοριά, 16 χλμ. Α. από το Νεστόριο και 11 χλμ. Δ. από το Άργος Ορεστικό. Η παλιά ονομασία της είναι *Ψόχωρι* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Σταρίτσανης (Λακκώματα). Το 1926 με το ΦΕΚ 413Α - 22/11/1926 μετονομάστηκε σε *Υψηλόν*. Μαζί με το Πεντάβρυσο αποτελούν την τοπική κοινότητα Πενταβρύσου που υπάγεται στη δημοτικής ενότητας Αγίας Τριάδας του Δήμου Καστοριάς και σύμφωνα με την απογραφή 2011 έχει πληθυσμό 19 κατοίκους.

## Εξωτερικοί σύνδεσμοι

* Το Υψηλό Καστοριάς από τον ιστότοπο http://ipsilo.blogspot.com/

## Παραπομπές

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Εργατικό Κόμμα (Μάλτα)

To **Εργατικό Κόμμα** (, **PL**), προηγουμένως γνωστό ως **Εργατικό Κόμμα Μάλτας** (**MLP**), είναι ένα σοσιαλδημοκρατικό πολιτικό κόμμα της Μάλτας. Αποτελεί μαζί με το Εθνικιστικό Κόμμα (PN) ένα από τα δύο μεγάλα σύγχρονα πολιτικά κόμματα στη χώρα. Από τις γενικές εκλογές του 2013 είναι το κυβερνών κόμμα και διαθέτει αυτοδυναμία στη Βουλή των Αντιπροσώπων της Μάλτας. Το Εργατικό Κόμμα είναι μέλος του Κόμματος των Ευρωπαίων Σοσιαλιστών, και ήταν μέλος της Σοσιαλιστικής Διεθνούς ως τον Δεκέμβριο του 2014.

## Διατελέσαντες αρχηγοί του Εργατικού Κόμματος
Η θέση του **Αρχηγού του Εργατικού Κόμματος** συστάθηκε το 1928. Πριν (1921-28) η θέση ήταν γνωστή ως **Πρόεδρος του  Camera del Lavoro (Εργατικό Κόμμα)**.
Σημερινός αρχηγός του κόμματος είναι ο Ρόμπερτ Αμπέλα, από τον Ιανουάριο του 2019.

†*Παρότι τεχνικά ήταν αρχηγός του Εργατικού Κόμματος, ωστόσο ανέλαβαν τον ρόλο αυτόν επειδή παραιτήθηκε ο κάτοχος του αξιώματος και δεν εξελέγη στη θέση.*

### Γενικές εκλογές

## Παραπομπές


Εργατικο
Κατηγορία:Σοσιαλδημοκρατικά κόμματα
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1965

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 1965** ήταν η 9η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό και οι τελικοί έγιναν την Κυριακή 28 Φεβρουαρίου του 1965.

Ο Χρήστος Χριστοδουλάτος της Α.Ε.Κ. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό. Στην γενική βαθμολογία την πρώτη θέση κατέκτησε ο Ολυμπιακός Σ.Φ.Π. με 46.5 βαθμούς.

## Κάτοχοι μεταλλίων

## Παραπομπές


## Εξωτερικοί σύνδεσμοι
*  Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1965
Ρόμπερτ Αμπέλα

Ο **Ρόμπερτ Αμπέλα** (Robert Abela, γεννήθηκε στις 7 Δεκεμβρίου 1977) είναι Μαλτέζος δικηγόρος και πολιτικός, ο 14ος Πρωθυπουργός της Μάλτας από τις 13 Ιανουαρίου 2020. Μέλος του Κοινοβουλίου από το 2017, αντικατέστησε τον Τζόζεφ Μούσκατ στην ηγεσία του Εργατικού Κόμματος *(Partit Laburista)* έπειτα από την εσωκομματική εκλογή αρχηγού που έλαβε χώρα στις 11 Ιανουαρίου 2020. 

Είναι γιος του πρώην προέδρου Τζορτζ Αμπέλα.

## Τιμές
### Εθνικές τιμές
* : Companion of Honour του Εθνικού Τάγματος της Τιμής (2020) *ως [[Πρωθυπουργός της Μάλτας]]*

## Παραπομπές


Κατηγορία:Ηγέτες εν ενεργεία
Κατηγορία:Πρωθυπουργοί της Μάλτας
Ο Επαναστάτης Ποπολάρος

***Ο επαναστάτης ποπολάρος*** είναι ταινία παραγωγής Φίνος Φιλμ του 1971 σε σενάριο και σκηνοθεσία Γιάννη Δαλιανίδη. Η ιστορία είναι βασισμένη στο θεατρικό έργο του Γρηγορίου Ξενόπουλου με τίτλο "Ο ποπολάρος".

## Διανομή ρόλων

* Κώστας Πρέκας ως Ζέπος Πεμπονάρης**'
* [[Μπέτυ Λιβανού]] ως Έλντα Δημαρά**'
* Διονύσης Παπαγιαννόπουλος ως κόντε Δημαράς**
* Ανδρέας Φιλιππίδης ως κόντε Μαρινέρι
* Παντελής Ζερβός  ως Πεμπονάρης
* Κατερίνα Γιουλάκη ως Ιζαμπέλα Μαρινέρι
* Άρης Μαλιαγρός ως κόντε Τσεζάρε Ροζάρο
* Καίτη Ιμπροχώρη ως Κιάρα 
* Τόνια Καζιάνη ως Τερέζα
* Σπύρος Καλογήρου  ως Αυγουστής
* Τέλης Ζώτος 
* Μαίρη Λαλοπούλου  ως κοντέσσα Ντιμάρα
* Νίκος Δενδρινός 
* Νίκος Μπιτζάνης 
* Λούλα Ιωαννίδου 
* Δώρα Φύτιζα 
* Αμαλία Λαχανά 
* Γιώργος Τσαούσης 
* Σταύρος Κλέωπας

## Εξωτερικοί σύνδεσμοι

* Ο Επαναστάτης Ποπολάρος στην Ταινιοθήκη της Ελλάδος
* Ο Επαναστάτης Ποπολάρος στην Finos Film
* Ο Επαναστάτης Ποπολάρος στο Cine.gr

## Παραμποπές


Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες βασισμένες σε θεατρικά έργα
Μπαζάρ-Ντιουζιού

Το **Μπαζάρ-Ντιουζιού** (αζερikά: *Bazardüzü dağı*, λεζγκικά: *КичIен сув*, ρωσικά: *Базардюзю*) είναι βουνοκορφή της οροσειράς του ανατολικού Μεγάλου Καυκάσου, στα σύνορα μεταξύ Αζερμπαϊτζάν και Νταγκεστάν (Ρωσία). Με υψόμετρο 4.467 μέτρα πάνω από την επιφάνεια της θάλασσας, το Μπαζάρ-Ντουζού είναι το υψηλότερο σημείο του Αζερμπαϊτζάν, αλλά και του Νταγκεστάν. Επιπλέον, το νοτιότερο σημείο του Νταγκεστάν και ολόκληρης της Ρωσίας (Ευρωπαϊκής και Ασιατικής) βρίσκεται σε απόσταση περίπου 7 χιλιομέτρων νοτιοδυτικά από την κορυφή.

## Ορειβασία
[thumb|left|Το όρος Μπαζάρ-Ντιουζιού όπως φαίνεται από την πόλη [Γκαμπαλά του Αζερμπαϊτζάν.]]
Οι Τζ. Π. Μπέικερ και Γκ. Γιελντ ήταν οι πρώτοι άνθρωποι που έφθασαν στην κορυφή, το έτος 1890. Το καλοκαίρι θεωρείται η καταλληλότερη εποχή για την ανάβαση στο Μπαζάρ-Ντιουζιού. Υπάρχουν δύο διαδρομές για την κορυφή: η μία από τα βορειοανατολικά και η άλλη από τα νοτιοδυτικά. Η πρώτη διαδρομή μπορεί να αρχίσει από τα χωριά Χιναλίγκ και Λαζά. Η δεύτερη ξεκινά από τα χωριά Λαζά (συνώνυμο του προηγούμενου) και Γκαμαρβάν. Το μικρό υψίπεδο-λεκάνη που δημιούργησε ο χείμαρρος Γιατουχντάρα στα 2.800 μέτρα είναι η αφετηρία του τελικού σκέλους της διαδρομής προς την κορυφή.

## Δείτε επίσης
* Καύκασος
* Κατάλογος ακραίων υψομέτρων ανά χώρα

## Παραπομπές

## Εξωτερικοί σύνδεσμοι
* «Bazar Dyuzi, Azerbaijan/Russia» στον *Peakbagger.com*

Κατηγορία:Οροσειρά του Καυκάσου
Κατηγορία:Κορυφές του Αζερμπαϊτζάν
Ακρωτήριο Σκινάρι

Το ακρωτήριο **Σκινάρι** είναι το βορειότερο άκρο της νήσου Ζακύνθου. Βρίσκεται σε γεωγραφικές συντεταγμένες πλάτος 37°56΄02΄΄ Βόρειο και μήκος 20°41΄57΄΄ Ανατολικό. Πλησιέστερος οικισμός στο ακρωτήριο είναι το χωριό Κορίθι Ζακύνθου, στα νότια, ενώ το σχεδόν ομώνυμο χωριό Σκινάρια βρίσκεται πολύ πιο μακριά. Στα νοτιοανατολικά του ακρωτηρίου βρίσκονται οι Γαλάζιες Σπηλιές.

Το Σκινάρι απέχει από το Ακρωτήριο Κυλλήνης της Πελοποννήσου 39 χιλιόμετρα (21 ναυτικά μίλια), ενώ από το νοτιότερο άκρο της νήσου Κεφαλονιάς, το ακρωτήριο Μούντα, απέχει 15,6 χιλιόμετρα (8,5 ναυτικά μίλια). Σχεδόν ακριβώς πάνω στην ευθεία που ενώνει τα δύο αυτά ακρωτήρια (Μούντα και Σκινάρι) και σε βάθος 52 μέτρων, βρίσκεται το ναυάγιο του βρετανικού υποβρυχίου «Περσεύς» από τον Β΄ Παγκόσμιο Πόλεμο, που ανακαλύφθηκε το 1997 από την καταδυτική ομάδα του Κ. Θωκταρίδη.

* Ως «Σκινάρι» (δεύτερη ονομασία) αναφέρεται επίσης η βραχονησίδα Άγιος Νικόλαος, λίγα χιλιόμετρα νότια-νοτιοανατολικά του ακρωτηρίου.

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6, σελ. 45 (φύλλο χάρτη 27)

Σκιναρι
Ακρωτηριο Σκιναρι
Ακρωτήριο Μαραθιά

Το ακρωτήριο **Μαραθιά** είναι το νοτιότερο άκρο της νήσου Ζακύνθου. Βρίσκεται σε γεωγραφικές συντεταγμένες πλάτος 37°38΄39΄΄ Βόρειο και μήκος 20°49΄47΄΄ Ανατολικό. Πλησιέστερος οικισμός στο ακρωτήριο είναι το χωριό Κερί Ζακύνθου, στα βορειοδυτικά, αλλά το ακρωτήριο πήρε το όνομά του από τον μικρό παραλιακό οικισμό του Μαραθιά, στα βορειοανατολικά, ενώ το Κερί έδωσε το όνομά του στο κοντινότερό του ακρωτήριο Κερί. Βορείως του ακρωτηρίου Μαραθιά υψώνεται ο λόφος Σκοπός (413 μέτρα).

Το ακρωτήριο (του) Μαραθιά απέχει από το Ακρωτήριο Κατάκολο της Πελοποννήσου 42 χιλιόμετρα (22,7 ναυτικά μίλια), ενώ από τις νήσους Στροφάδες στα νότια (την Άρπυια) απέχει 45 χιλιόμετρα (24 ναυτικά μίλια).

Ενδιαφέρον παρουσιάζουν τα καταδυτικά αξιοθέατα στο ακρωτήριο Μαραθιά, όπως η θαλασσινή σπηλιά «Πεταλούδα» και ο ύφαλος «Ελέφαντας».

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6, σελ. 45 (φύλλο χάρτη 27)

Μαραθια
Ακρωτηριο Μαραθ
Βλάντο Γκορέσκι

Ο **Βλάντο Γκορέσκι** (γενν. 21 Απριλίου 1958 στην Μπίτολα της νότιας Γιουγκοσλαβίας) είναι ζωγράφος από τη Βόρεια Μακεδονία.

Σπούδασε στην Ακαδημία Καλών Τεχνών στη Λιουμπλιάνα της Σλοβενίας,,,,.
Έχει συμμετάσχει σε πάνω από εκατό εκθέσεις τέχνης σε όλο τον κόσμο,,,,,,...
Έχει κερδίσει πάνω από είκοσι βραβεία για καλλιτεχνικά επιτεύγματα.


File:01 let tus.JPG
File:02 posleden ostrov,bakropis.jpg
File:Let,maslo.JPG
File:XVII,moliv.jpg


## Βιβλιογραφία
* Vlado Goreski, Drypoint I, Galerie Jan SENNY, 2019.
* Vlado Goreski, Nocturne, variationer, Galerie Van Gis, 2018.

## Παραπομπές


## Εξωτερικοί σύνδεσμοι

* GORESKI tutte le informazioni
* Grafiche divagazioni - Grafiche divagazioni - Incisori Contemporanei

Κατηγορία:Ζωγράφοι
Κατηγορία:Βορειομακεδόνες
Τοκαμάτσι

Το **Τοκαμάτσι** (十日町市, Tōkamachi-shi) είναι πόλη στον Νομό Νιιγκάτα της Ιαπωνίας. Το 2019 η πόλη είχε πληθυσμό 50.754 κατοίκους και 19.823 νοικοκυριά.. Το όνομά της προέρχεται από το γεγονός ότι ένα παζάρι γινόταν στην πόλη κάθε δέκατη μέρα του μήνα.

## Γεωγραφία
Η πόλη Τοκαμάτσι βρίσκεται μέσα σε κοιλάδα, στα μεσόγεια του νοτιοδυτικού μέρους του Νομού Νιιγκάτα. Γειτονεύει με το Εθνικό Πάρκο Τζοσινέτσου-κογκέν. Κοντινότερες μεγάλες πόλεις είναι η Ναγκαόκα στα βόρεια και η Τζοέτσου στα δυτικά. Σύμφωνα με τα δεδομένα των απογραφών, ο πληθυσμός της Τοκαμάτσι μειώνεται συνεχώς από το 1970 (οπότε ήταν 85.365 κάτοικοι) και μετά.

Το κλίμα της Τοκαμάτσι είναι υγρό, με ζεστά και υγρά καλοκαίρια, αλλά και ψυχρούς χειμώνες με βαριές χιονοπτώσεις. Η μέση ετήσια θερμοκρασία στην πόλη είναι 12,5 °C. Η μέση ετήσια βροχόπτωση είναι 2.077 χιλιοστόμετρα, με τον Σεπτέμβριο να είναι ο πιο βροχερός μήνας. Οι θερμοκρασίες είναι υψηλότερες κατά μέσο όρο τον Αύγουστο (περίπου 25,6 °C) και χαμηλότερες τον Ιανουάριο (0,4 °C). 

## Οικονομία και εκπαίδευση
Η σηροτροφία και η παραγωγή μεταξιού αποτελούν παραδοσιακό στυλοβάτη της τοπικής οικονομίας. Οι φυτικές καλλιέργειες, ιδίως της τοπικής ποικιλίας ρυζιού *κοσιχικάρι* είναι επίσης σημαντικές.

Υπάρχουν 18 δημόσια δημοτικά σχολεία και εννέα δημόσια γυμνάσια στην πόλη, καθώς και από ένα ιδιωτικό δημοτικό και γυμνάσιο. Επίσης τέσσερα δημόσια λύκεια και τρία σχολεία ειδικής εκπαιδεύσεως. 

## Πολιτισμός και αξιοθέατα
Στην πόλη γίνεται κάθε Φεβρουάριο η «Γιορτή Χιονιού του Τοκαμάτσι» (η παλαιότερη στη Ιαπωνία και δεύτερη μεγαλύτερη μετά από αυτή του Σαππόρο) και μία φορά κάθε τρία χρόνια (από το έτος 2000 και μετά) το διεθνές Φεστιβάλ Μοντέρνας Τέχνης Ετσίγκο-Τσουμάρι. Αξιοθέατα στα περίχωρα αποτελούν το Φαράγγι Κιγιότσου και οι βαθμιδωτοί ορυζώνες στο Χοσιτόγκε, στο Γκίμιο και στο Γκάμο. Τα ιαματικά λουτρά Ματσουνογιάμα προσελύουν επίσης επισκέπτες.

## «Αδελφές» πόλεις
Το Τοκαμάτσι είναι «αδελφοποιημένο» από το 1975 με την πόλη Κόμο της Ιταλίας. Επίσης, από τον Αύγουστο του 2004, με άλλες 4 πόλεις της Ιαπωνίας, τις Σαππόρο, Γιοκοχάμα, Σιμπούσι και Γουακό.

## Παραπομπές


## Εξωτερικοί σύνδεσμοι
* Επίσημος ιστότοπος (στην αγγλική)
* Επίσημος ιστότοπος της Τουριστικής Ενώσεως του Τοκαμάτσι

 

Τοκαματσι
Δοκός Ροδόπης

Η **Δοκός** είναι μεγάλο πεδινό χωριό της Θράκης στην Περιφερειακή Ενότητα Ροδόπης.

## Γεωγραφικά - Ιστορικά στοιχεία
Η Δοκός βρίσκεται στα βόρεια της πεδιάδας της Κομοτηνής, κοντά και ανατολικά του Μακροπόταμου σε υψόμετρο 100 μέτρα. Απέχει 23 χλμ. Α. από την Κομοτηνή και περίπου 4 χλμ. Α.-ΒΑ. από την Φιλλύρα (έδρα του δήμου) και κατοικείται από μουσουλμάνους Έλληνες πολίτες από τους οποίους μεγάλο μέρος τους είναι Πομάκοι που μετανάστευσαν σε διαφορετικά χρονικά διαστήματα. Την άνοιξη κάθε χρόνο διοργανώνουν τη θρησκευτική γιορτή «Μεβλίτ» με μεγάλη συμμετοχή  από χωριά της περιοχής. Στα δυτικά του χωρίου και σε απόσταση 1 χλμ. υπήρχε ο οικισμός Αγορά που οι κάτοικοι του εγκαταστάθηκαν στη Δοκό και στη Σκιάδα ενώ στα νότια του χωριού βρίσκεται κλειστό αθλητικό γυμναστήριο που κτίστηκε με τη βοήθεια της Περιφέρειας.

Την περίοδο της τουρκοκρατίας ονομαζόταν *Τομπρούκ-κιοϊ* ενώ μετά την απελευθέρωση της Θράκης αναφέρεται επίσημα ως Δοκός το 1924 στο ΦΕΚ 194Α - 14/08/1924 να προσαρτάται στην ομώνυμη κοινότητα. Το 1971 προσαρτήθηκε στη Δοκό ο καταργούμενος οικισμός Αγορά. Σύμφωνα με το Πρόγραμμα «Καλλικράτης» αποτελεί την τοπική κοινότητα Δοκού που υπάγεται στη δημοτική ενότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 918 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Τζούλας (οικογένεια)

Η **οικογένεια** **Τζούλα**, ήταν μια βυζαντινή αριστοκρατική οικογένεια που άκμασε από τα μέσα του 7ου αιώνα.

## Ιστορία
Μετά το τέλος της Βυζαντινής Αυτοκρατορίας η οικογένεια έκανε κλάδους σε άλλες περιοχές με απογόνους ως σήμερα, όπως στη Σάμο, στην Αττική, στη Μακεδονία, στην Ήπειρο, στη Δημητριάδα (Βόλο), στην Πελοπόννησο κ.ά., εντός και εκτός Ελλάδας, με το αυτό επώνυμο ή ομόρριζα επώνυμα, κατά τις αναγκαίες μεταβολές που υπέστη το επώνυμο λόγω διωγμών της οικογένειας Τζούλα κατά την τουρκοκρατία, όπως συνέβη π.χ. σε περιοχές της Ηπείρου και της Αττικής. Οι Τζούλα ή Τζουλαίοι είναι μία από τις παλαιότερες γνωστές αριστοκρατικές οικογένειες της πρωτοβυζαντινής περιόδου. Οι γενεαλογίες της οικογένειας από τον 7ο και 17ο αιώνα αναφέρουν τον πρωτοσπαθάριο Ιωάννη Τζούλα, πρωτονοτάριο Φωτεινό Τζούλα, στρατηγό Ιωάννη Τζούλα, Ιγνάτιο Τζούλα επίσκοπο Λαρίμων, Λέοντα Τζούλα γενικό λογοθέτη, ευνοούμενο του αυτοκράτορα Κωνσταντίνου Ε΄ (741-775).

## Παραπομπές

Κατηγορία:Βυζαντινές οικογένειες
Κασπάρ Γκαραμπετιάν

**Ο Κασπάρ Γκαραμπετιάν** ή **Καραμπετιάν** (αρμενικά: Գասպար Կարապետյան, Αθήνα, 29 Ιανουαρίου 1948) είναι Έλληνας ακτιβιστής αρμενικής καταγωγής. Κατέχει τη θέση του Προέδρου της Ευρωπαϊκής Αρμενικής Ομοσπονδίας για την Δικαιοσύνη και την Δημοκρατία (EAFJD). 

## Βιογραφικά στοιχεία
Γεννήθηκε το 1948 στην Αθήνα από οικογένεια Αρμενίων. Μετά την αποφοίτησή του από το Λύκειο του Νέου Κόσμου, συνέχισε τις σπουδές του στο κολλέγιο Νισάν Παλατζιάν στη Βηρυτό. Φοίτησε επίσης στο Τμήμα Ευρωπαϊκής Ιστορίας και Πολιτισμού του Ελληνικού Ανοιχτού Πανεπιστημίου. Έχει διατελέσει πρόεδρος της Αρμενικής Εθνικής Επιτροπής της Ελλάδος.

## Σταδιοδρομία
* 1967 - 1996 Διευθυντής Τμήματος Εισαγωγών, Εξαγωγών και Δημοσίων Σχέσεων σε εταιρεία εμπορίας τεχνολογίας στην Αθήνα.
* 1976 - 1983 Πρόεδρος του Κεντρικού Συμβουλίου της Αρμενικής Νεολαίας Ελλάδος.
* 1996 - 2007 Πρόεδρος της Αρμενικής Αποστολικής Εκκλησίας της Ελλάδος.
* 1998 - 2007 Μέλος της Οικονομικής Επιτροπής της Αρμενικής Εθνικής Επιτροπής της Ελλάδος.
* 1992 – 1996, 2011 Πρόεδρος της Αρμενικής Εθνικής Επιτροπής της Ελλάδος.
* 2004 - 2010 Υπεύθυνος της Επιτροπής που επιβλέπει την εφαρμογή των Προγραμμάτων της Αναπτυξιακής Βοήθειας στην Αρμενία μέσω του Υπουργείου Εξωτερικών της Ελλάδας.
* 2003 - 2011 Μέλος του Διοικητικού Συμβουλίου της Ευρωπαϊκής Αρμενικής Ομοσπονδίας για την Δικαιοσύνη και την Δημοκρατία (EAFJD).
* 2012 - Σήμερα Πρόεδρος της Ευρωπαϊκής Αρμενικής Ομοσπονδίας για την Δικαιοσύνη και την Δημοκρατία (EAFJD). 

Ο Κασπάρ Γκαραμπετιάν έχει εκλεγεί αρκετές φορές μέλος της Αρμενικής Εθνικής Επιτροπής της Ελλάδος. Έχει δημοσιεύσει ποικίλα άρθρα στην ημερήσια αρμενική εφημερίδα «Αζάντ Ορ» 
Είναι συγγραφέας ιστορικών μελετών στην εφημερίδα «Το Βήμα» και στο ελληνο-αρμενικό περιοδικό «Αρμενικά».

## Διακρίσεις
* 2005 Απονέμεται με την διάκριση μεταξύ των τιμηθέντων της πόλης Νοβεμπεριάν της Αρμενίας.
* 2014 Βραβεύεται με το παράσημο Βατσαγκάν Βαρεπάστ από τον Πρόεδρο της Δημοκρατίας του Αρτσάχ.
* 2014 Βραβεύεται με το παράσημο Μιχιτάρ Γκος από τον Πρόεδρο της Δημοκρατίας της Αρμενίας.
* 2014 Απονέμεται με δίπλωμα από τον Πρόεδρο της Εθνοσυνέλευσης της Δημοκρατίας της Αρμενίας.
* 2018 Βραβεύεται με το παράσημο Μεσρόπ Μαστότς από τον Πρόεδρο της Δημοκρατίας του Αρτσάχ.

## Παραπομπές

Κατηγορία:Έλληνες αρμενικής καταγωγής
Κατηγορία:Αρμένιοι ακτιβιστές
Αλάριχος Β΄

Ο **Αλάριχος Β΄**, γοτθικά: 𐌰𐌻𐌰𐍂𐌴𐌹𐌺𐍃 Alareiks, δηλ. όλων ρηξ (–507) από τον Οίκο των Μπαλτ ήταν βασιλιάς των Βησιγότθων. Διαδέχθηκε τον πατέρα του Εύριχο ως βασιλιάς των Βησιγότθων στην Τουλούζη τον Δεκέμβριο του 484. Ήταν δισεγγονός του διάσημου Αλάριχου Α΄ που είχε λεηλατήσει τη Ρώμη το 410. Ίδρυσε την πρωτεύουσά του στο Αιρ-συρ-λ'Αντούρ (Vicus Julii) στην Ακουιτανία. Η επικράτειά του περιελάμβανε, όχι μόνο το μεγαλύτερο μέρος της Ισπανίας (εκτός του βορειο-δυτικού μέρους της), αλλά επίσης και την Ακουιτανία της Γαλατίας και το μεγαλύτερο μέρος της -ως τότε αδιαίρετης- Ναρβωνικής της Γαλατίας (Gallia Narbonensis).

## Η βασιλεία του
Ο ιστορικός Χέρβιχ Βόλφραμ αρχίζει το κεφαλαιό του για τον 8ο βασιλιά των Βησιγότθων λέγοντας πως "η βασιλεία του Αλάριχου δεν αναφέρεται πλήρως στις πηγές και οι λίγες πληροφορίες επισκιάζονται από το τέλος του στη μάχη του Βουγιέ και την πτώση του βασιλείου της Τουλούζης". Ένα παράδειγμα είναι ο Ισίδωρος της Σεβίλλης, που έχει μία μόνο παράγραφο για τη βασιλεία του Αλάριχου Β΄ και είναι κυρίως για το τέλος του στη μάχη.

## Παραπομπές


## Πηγές
* Edward Gibbon, History of the Decline and Fall of the Roman Empire Chapter 38
* Alarico II (in Spanish), Diccionario biográfico español, Luis Agustín García Moreno, Real Academia de la Historia.

## Εξωτερικοί σύνδεσμοι
* 

Κατηγορία:Γότθοι
Κατηγορία:Δυναστεία των Βάλτων
Μυοκτονία

**Μυοκτονία** είναι οι ενέργειες που πραγματοποιούνται για την μείωση και τον έλεγχο των τρωκτικών πληθυσμών, ποντικών και αρουραίων. Προσβολές από ποντίκια ενδέχεται να δημιουργηθούν εξωτερικά σε αυλές κτηρίων ή εσωτερικά μέσα σε κάποιο κτήριο, όπως κατοικία ή επαγγελματικός χώρος. Ανάλογα με τη φύση του προβλήματος πρέπει να επιλεχτεί και η κατάλληλη μέθοδος για την καταπολέμηση των τρωκτικών. Αυτές είναι είτε μια χημική καταπολέμηση με την χρήση χημικών δολωμάτων (τρωκτικοκτόνο) είτε με βιολογικές μεθόδους με τη χρήση μηχανικών ή κολλητικών μέσων με σκοπό την παγίδευση τους. Στην χημική καταπολέμηση τα ποντίκια καταναλώνουν τα δολώματα τα οποία δρουν στο αίμα τους με συνέπεια το θάνατο τους μετά από κάποιες ημέρες. Στην βιολογική μέθοδο τοποθετείται το κατάλληλο προσελκυστικό στο μέσο παγίδευσης αναμένοντας τη σύλληψη των ανεπιθύμητων επισκεπτών.

Κατηγορία:Δημόσια Υγιεινή
Μάζα Αποκορώνου

Η **Μάζα** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Απέχει 37 χιλιόμετρα από τα Χανιά και είναι κτισμένη σε υψόμετρο 160 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Masa*, στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται μαζί με τα χωριά Φίλιππος και Χάμπαθα, με συνολικά 128 κατοίκους με 3 προνομιούχους. Στην απογραφή του Φραντσέσκο Μπαζιλικάτα το 1630 αναφέρεται ως *Masa Alicambo*. Στην αιγυπτιακή απογραφή του 1834 όπου αναφέρεται ως *Maza* ότι είχε αμιγώς χριστιανικό πληθυσμό, με 15 χριστιανικές οικογένειες.

Το 1881 ανήκε στον δήμο Μαθέ και σύμφωνα με την απογραφή είχε αμιγώς χριστιανικό πληθυσμό, με 137 κατοίκους. Στην απογραφή του 1900 είχε 162 κατοίκους και ανήκε στον δήμο Γεωργιούπολης. Το 1920 αναφέρεται ως έδρα ομώνυμου αγροτικού δήμου. Η Μάζα το 1925 ορίστηκε έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Κρυνονερίδας.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στην κεντρική πλατεία του χωριού βρίσκεται ο ναός του Αγίου Νικολάου του Μαζιανού. Ανήκει στον τύπο του μονόχωρου καμαρόσκεπου. Ο ναός στο εσωτερικό του είναι κατάγραφος, και σύμφωνα με την κτητορική επιγραφή, η οποία σώζεται στη βορειοδυτική γωνία του ναού, οι τοιχογραφίες είναι έργο του Ιωάννη Παγωμένου. Σύμφωνα με την επιγραφή χρονολογούνται το 1325-1326. Γύρω και μέσα στον ναό ανακαλύφθηκαν κατά τη διάρκεια σωστικής ανασκαφής τάφοι άγνωστης χρονολογίας.

## Δείτε επίσης
* Κοινότητα Μάζης

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Λιουντμίλα Ιβάνοβνα

Η **Λιουντμίλα Ιβάνοβνα** (22 Ιουνίου 1933 - 7 Οκτωβρίου 2016) ήταν μια Ρωσίδα-σοβιετική ηθοποιός. Έλαβε το Τάγμα της Τιμής και το Τάγμα της Φιλίας. Έγραψε πολλά τραγούδια για κιθάρα.

## Βιογραφία
Η Ιβάνοβνα γεννήθηκε στις 22 Ιουνίου 1933 στη Μόσχα. Αποφοίτησε από τη Σχολή Θεάτρου Τέχνης της Μόσχας το 1955 και έγινε δεκτός στο θίασο του κινητού δράματος της Μόσχας.
## Παραπομπές


Κατηγορία:Ρωσίδες ηθοποιοί